શીર્ષક: 'બોગસ યુનિવર્સિટીના ચક્કરમાં હું દસ લાખના દેવામાં ડૂબી ગયો'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
યુનિવર્સિટી ઑફ ફાર્મિંગ્ટનની વેબસાઇટ બંધ કરી દેવાઈ છે

બીબીસી તેલુગુ સાથે વાત કરતાં વીરેશ(બદલાવેલું નામ) ઉપરોક્ત શબ્દો કહે છે.  

વીરેશ એ વિદ્યાર્થીઓમાંના એક છે જેમણે અમેરિકાની એ નકલી યુનિવર્સિટીમાં પ્રવેશ લીધો હતો, જેને અમેરિકન ગૃહ મંત્રાલય દ્વારા ગેરકાયદેસર રીતે ઘૂસતા લોકોને પકડવા માટે બનાવવામાં આવી હતી. 

યુનિવર્સિટી ઑફ ફાર્મિંગ્ટન નામની આ યુનિવર્સિટી મિશીગન રાજ્યમાં સ્થિત છે, જેને અમેરિકન ગૃહ મંત્રાલયના સુરક્ષા અધિકારી અંડરકવર એજન્ટ તરીકે ચલાવી રહ્યા હતા.

જેથી નાણા ચૂકવીને ગેરકાયદેસર પ્રવાસની શોધ કરનારા લોકોને પકડી શકાય. 

અમેરિકન અધિકારીઓએ કહ્યું છે કે જે લોકોએ અહીં પ્રવેશ મેળવ્યો હતો, તેમને એ ખબર હતી કે આ કરવું ગેરકાયદેસર હોઈ શકે છે.  

અમેરિકન ઇમિગ્રેશન એન્ડ કસ્ટમ ઍન્ફોર્સમૅન્ટ વિભાગના ગત સપ્તાહના આંકડાઓ મુજબ, નકલી યુનિવર્સિટી ઑફ ફાર્મિંગ્ટનના 600 વિદ્યાર્થીઓમાંથી 130 વિદ્યાર્થીઓની ધરપકડ કરવામાં આવી હતી. જેમાંથી 129 ભારતીય વિદ્યાર્થીઓ હતા. 

જોકે, ભારતીય અધિકારીઓએ કહ્યું છે કે બની શકે કે ભારતીય વિદ્યાર્થીઓ ઠગાઈના શિકાર બન્યા હોય. 

ભારતીય વિદેશ મંત્રાલયે દિલ્હી સ્થિત અમેરિકન દૂતાવાસ સાથે આ સમગ્ર કિસ્સા બાબતે પોતાનો વિરોધ નોંધાવ્યો હતો. 

વિભાગે ધરપકડ કરવામાં આવેલા વિદ્યાર્થીઓ અંગે ચિંતા વ્યક્ત કરતા તે લોકોને કાયદાકીય મદદ ઉપલબ્ધ કરાવવાની માંગણી પણ કરી હતી.

તમે આ વાંચ્યું કે નહીં?

શિક્ષણ માટે 10 લાખનું દેવું

વીરેશ એ વિદ્યાર્થીઓમાં સામેલ છે, જેમની ધરપકડ નથી થઈ. તેઓ ચાર ફેબ્રુઆરીએ ભારત પરત ફર્યા હતા.

બીબીસી તેલુગુ સાથે તેમણે હૈદરાબાદથી ફોન ઉપર વાત ચોક્કસ કરી પરંતુ તેઓ પોતાની ઓળખ જાહેર કરવા નથી માંગતા. 

તેલંગણાના દક્ષિણ વિસ્તાર સ્થિત એક જિલ્લાના રહેવાસી વીરેશ 30 વર્ષના છે. પોતાના પરિવારમાંથી અમેરિકા જનારા તેઓ પ્રથમ સભ્ય છે. 

વીરેશ જણાવે છે કે તેમણે પોતાનાં માતાપિતાને ખોટું કહ્યું છે કારણ કે તેઓ જે પરિસ્થિતિમાં ઘરે પાછા આવ્યા છે, એ વિશે જણાવવાની હિંમત નથી ચાલતી. 

વીરેશે કહ્યું, "મેં તેમને જણાવ્યું છે કે મને એચ-1 વીઝા મળી ગયા છે, એટલે હું ઘરે આવ્યો છું. પરંતુ સાચી વાત તો એ છે કે હું દસ લાખ રૂપિયાના દેવામાં ડૂબી ગયો છું." 

વીરેશ જણાવે છે, "આ દેવું મેં માસ્ટર ડીગ્રી મેળવવા માટે કર્યું હતું- હવે માસ્ટર ડીગ્રી નથી અને ના કોઈ ભવિષ્ય.  મારે છ મહિનાની અંદર આ દેવું પરત કરવાનું છે, કંઈ સૂઝતું નથી." 

કેવી...